recursal/SuperWikiNEXT-32B huggingface dataset:
**Aage Rustad** (født 23. september 1928 i Enebakk, død 29. november 2008 i Enebakk) var en norsk lokalpolitiker fra Arbeiderpartiet. Han var ordfører i Enebakk kommune i Akershus fra 1978 til 1979. Rustad var varaordfører og overtok ordførervervet da hans forgjenger døde. Rustad har sittet seks perioder i kommunestyret i Enebakk, først for Sosialistisk Folkeparti, og senere Arbeiderpartiet. Hans første periode i kommunestyret var fra 1963 til 1967 og hans siste periode var fra 2003 til 2007, hvor han møtte som vara.

Aage Rustad var i en årrekke aktiv innen idretten, både som utøver (langrenn og orientering) og som frivillig i idrettslaget I.L. Driv. Som pensjonist engasjerte han seg innenfor en rekke områder, blant annet med å få på plass et skimuseum i Enebakk høsten 2007 og et eget idrettsmuseum høsten 2008. Aage Rustad hadde 32 merker fra Birkebeinerløpet.

Referanser
----------

1. 1 2 3   Digitalarkivet, www.digitalarkivet.no, oppført som Åge Rustad[Hentet fra Wikidata]
2. ↑  Enebakk Avis: Takk for innsatsen

Eksterne lenker
---------------

* Aage lager idrettsmuseum i kjelleren – Østlandets Blad, august 2008
* En oversikt over Aage Rustads verv
* *Jubileumsterrengløp* – Enebakk Avis, oktober 2007.
* *Våglia 50 år – Hva nå*? – Leserinnlegg Enebakk Avis, august 2007.
* *Bygdetreff ved Sagstudammen* – Enebakk historielag, august 2007.
* *Femundløpet 2007* - Kondis, juli 2007.
* *Ideelt i Femundløpet*[*død lenke*] - Kondis, juni 2006.


|  |  |  |
| --- | --- | --- |
| Forgjenger:**Tore Søraa** | **Enebakks ordfører**(1978–1979) | Etterfølger:**Halvard Waade** |
**Jordans kvinnelandslag i fotball** representerer Jordan i internasjonal fotball. Jordan er dobbelt Vestasiamester i fotball for kvinner. 

I Vestasiamesterskapet var Jordan i gruppe med Iran, Palestina, Syria og Bahrain. Jordan vant samtlige kamper, og vant dermed mesterskapet foran Iran, som de slo knepent. Dette gjentok seg i 2007-mesterskapet, der Jordan og Iran spilte en ren finale til slutt. Igjen vant Jordan, som dermed er regionens beste lag. 

2009 og 2010 var en periode med mer aktivitet for Jordans landslag. I 2009 spilte laget to kvalifiseringsturneringer til Asiamesterskapet 2010, hvor de vant fem av sju kamper og blant annet slo de tidligere asiamestrene Taiwan, men det ene tapet for Burma gjorde at laget ble slått ut. I februar 2010 fikk laget sitt første tap i Vestasiamesterskapet, i finalen mot FAE, og i oktober ansatte man en ny trener, nederlandske Hesterine de Reus. De Reus ledet laget til seier i en turnering for arabiske stater i Bahrain, hvor FAE imidlertid ikke deltok.

Kilder
------

1. ↑  De Reus naar Jordaanse bond, KNVB, hentet 29. oktober 2010

Eksterne lenker
---------------

* Offisielt nettsted Rediger på Wikidata

| * v
* d
* r
Nasjonale fotballandslag i Asia (AFC) |
| --- |
|  | 
* Afghanistan
* Australia
* Bahrain
* Bangladesh
* Bhutan
* Brunei
* Burma
* De forente arabiske emirater
* Filippinene
* Guam
* Hongkong
* India
* Indonesia
* Iran
* Irak
* Japan
* Jemen
* Jordan
* Kambodsja
* Kina
* Kirgisistan
* Kuwait
* Laos
* Libanon
* Macao
* Malaysia
* Maldivene
* Mongolia
* Nepal
* Nord-Korea
* Nord-Marianene
* Pakistan
* Palestina
* Oman
* Qatar
* Saudi-Arabia
* Singapore
* Sri Lanka
* Syria
* Sør-Korea
* Tadsjikistan
* Taiwan
* Thailand
* Turkmenistan
* Usbekistan
* Vietnam
* Øst-Timor

 |  |
| 
* Tidligere:
* Nord-Vietnam
* Sør-Vietnam
* Sør-Jemen

 |
**Abdon** (hebraisk עַבְדּוֹן, i betydningen «servil» eller «tjeneste»), sønn av Hillel, var ifølge *Bibelen* var den tiende av dommerne i Israel.

Han kom fra Piraton, i dag Fer'on, rundt 16 km sørvest for Sikem, en historisk by i Kanaan. Også Abdon er nevnt meget kortfattet i *Dommernes bok 12:13-15*:

*«Etter ham var Abdon, sønn av Hillel fra Piraton, dommer i Israel. Han hadde førti sønner og tretti sønnesønner. De red på sytti eselhingster. Han styrte Israel i åtte år. Da Abdon, sønn av Hillel fra Piraton, døde, ble han gravlagt i Piraton i Efraim-landet, på amalekittfjellet.»*
Amalekittfjellet viser til en sønnesønn av Esau, Amalek, amalekitternes mytiske stamfar.

Referanser
----------

1. ↑  Netbibel: *Pirathonite* (engelsk)
2. ↑  Nettbibelen: *Dommernes bok 12:13-15*

|  |  |  |
| --- | --- | --- |
| Forgjenger:**Elon** | **Dommerne i Israel**(-–-) | Etterfølger:**Samson** |

Portal: Litteratur

|  |  |
| --- | --- |
| Oppslagsverk/autoritetsdata | VIAF **·** GND
 |
**DualShock** (også skrevet **DUALSHOCK** eller **Dual Shock**) er Sonys navn for PlayStation-kontrollere med vibreringsfunksjon.

Versjonene
----------

DualShock er kommet i fire versjoner, en for hver av PlaySation stasjonære konsollgenerasjoner.

### PlayStation

En original PlayStation DualShock-kontroller
DualShock-kontrolleren som kom med den første generasjonen med PlayStation kontrollere inneholdt to motorer som sørget for vibreringen. En liten motor som ga vibrering lik den i en mobiltelefon og en kraftigere en.

### PlayStation 2

En DualShock 2-kontroller.
DualShock kontrolleren til PlayStation 2 var ganske lik forgjengeren. Den var blitt mer strømlinjeformet og gjort lettere uten at dette hadde nevneverdige endringer på den karakteristiske kontrolleren til PlayStation-serien.

### PlayStation 3

En DualShock-kontroller til PlayStation 3. Bemerk at denne er trådløs, i motsetning til de to forrige.
DualShock til PlayStation 3 ble annonsert ved Tokyo Game Show i 2007. Denne kontrolleren tok over for PS3s SixAxis kontroller som sakte, men sikkert vil gå ut av produksjon i løpet av 2008.

### PlayStation 4

En DualShock 4-kontroller.
DualShock-kontrolleren til PlayStation 4 ble omdesignet mer drastisk enn de forrige ble. Den inkluderer en touch-plate foran som kan brukes til å navigere seg gjennom spillkonsollens menyer. Den har også en høyttaler. Kontrolleren har bevegelsesdeteksjon, forbedret vibrasjon og har støtte for Microsoft Windows. Kontrolleren drives av et oppladbart batteri. Batteriet er ikke flyttbart. I september 2016 annonserte Sony DualShock 4 V2 som er en forbedret versjon av den vanlige DualShock 4.[]

Referanser
----------

1. ↑  «Feature: Ready to Rumble: PS3 DualShock 3 vs. Sixaxis for PS3 on GamePro.com.». 12. august 2008. Arkivert fra originalen 12. august 2008. Besøkt 22. mai 2016.
2. ↑  まるちゃん（MARU-CHANG）. «SCPH». *maru-chang.com*. Besøkt 22. mai 2016.
3. ↑  Zdyrko, By Dave. «Dual Shock 2 Review». *IGN*. Besøkt 22. mai 2016.
4. ↑  «DailyTech - SIXAXIS PS3 Controller Discontinued; DualShock 3 is Here». *www.dailytech.com*. Arkivert fra originalen 4. mars 2016. Besøkt 22. mai 2016.
5. ↑  «PS3 DualShock 3 controller coming in April». *Macworld*. Besøkt 22. mai 2016.
6. ↑

Eksterne lenker
---------------

* (en) DualShock controllers – kategori av bilder, video eller lyd på Commons Rediger på Wikidata

Portal: Videospill
**Komplementære** farger er farger som motsetter og *komplementerer* hverandre. Ved en *additiv fargeblanding* vil to komplementære farger gi hvitt eller grått. Dette kan illustreres hvis man farger sektorer på en pappskive med like mye av to komplementærfarger og snurrer den raskt rundt. Da vil skiven oppfattes som grå eller hvit fordi det absorberes like mye ved alle bølgelengder av synlig lys. Ved en subtraktiv fargeblanding av to komplementære farger (som når man blander maling eller andre pigmenter) vil man få en *nøytral grå*, dersom man har blandet i riktig mengdeforhold. Fargene man får ved en blanding, hvis forholdet ikke er riktig for å få en grå, vil være variasjoner av brunfarger.

Eksempler på komplementære fargepar
-----------------------------------

| Grunnfarge | Komplementærfarge |
| --- | --- |
| **Moderne fargeteori (RGB)** |
| Rød | Turkis (cyan) |
| Grønn | Rosa (magenta) |
| Blå | Gul |
| **Klassisk fargeteori (RYB)** |
| Rød | Grønn |
| Gul | Lilla |
| Blå | Oransje |

Referanser
----------

1. ↑  Ray Smith: Kunstnerens håndbok, s.292. ISBN 82-512-0308-2

Se også
-------

* Grunnfarge

  


|  |  |
| --- | --- |
| Oppslagsverk/autoritetsdata | Encyclopædia Britannica
 |

Portal: Kunst
**Absurdisme** er en filosofisk teori som fastslår at universet er irrasjonelt og meningsløst. Forsøk på å finne mening leder bare mennesket til konflikt med verden. Denne konflikten kan manifesteres som en konflikt mellom det rasjonelle menneske og det irrasjonelle universet, mellom intensjon og resultat eller mellom subjektiv vurdering og objektiv verdi. En presis definisjon av begrepet er imidlertid omdiskutert. Absurdisme hevder at verden som helhet er absurd, i motsetning til andre teser som ser spesielle situasjoner, personer eller livssituasjoner som absurde. Absurdisme er nært beslektet med eksistensialisme og nihilisme.

Begrepet absurdisme er først og fremst knyttet til Albert Camus’ filosofi. Viktige forløpere og diskusjoner om det absurde kan også finnes i verkene til Søren Kierkegaard. Absurdismen er nært beslektet med andre konsepter og teorier. Grunnsynet er inspirert av eksistensialistisk filosofi. Eksistensialismen ser imidlertid mer optimistisk på muligheten for å finne eller skape mening i ens eget liv. Absurdisme og nihilisme deler oppfatningen at livet er meningsløst, men absurdister behandler ikke dette som et isolert faktum. I stedet interesserer de seg for konflikten mellom menneskets begjær etter mening og verdens mangel på det. Å bli konfrontert med denne konflikten kan utløse en eksistensiell krise. Erkjennelsen av mangelen på objektiv mening er imidlertid ikke en hindring for at tenkende mennesker kan finne subjektiv mening innenfor avgrensede områder av livet.

Historisk sett bygget absurdismen seg opp og frem etter den annen verdenskrig med utgangspunkt i det tilsynelatende meningsløse og håpløse i menneskenes eksistens. Retningen er særlig viktig innenfor dramatikken. Kjente representanter på dette området er blant annet Samuel Beckett, Eugène Ionesco, Fernando Arrabal og, som tidligere nevnt, Albert Camus.

Se også
-------

* Eksistensialisme
* Nihilisme
* Absurd teater

Eksterne lenker
---------------

* Absurd litteratur; fra Bibliotekarstudentens nettleksikon om litteratur og medier (pdf-fil)
**Obstruktivt søvnapnésyndrom** (**OSAS**) er et medisinsk faguttrykk for en sykdom som dreier seg om gjentatte pustepauser på minst ti sekunder på grunn av tetting (obstruksjon) av de øvre luftveier. Dette fører blant annet til redusert oksygenmetning i blodet. I de alvorligste tilfellene har pasienten obstruktive apnéer flere hundre ganger hver eneste natt. De vanligste symptomene ved obstruktivt søvnapné-syndrom (forkortet OSAS) er unormal tretthet eller søvnighet om dagen på grunn av den dårlige søvnkvaliteten. Ofte er pasienten sliten når hen våkner om morgenen. Ofte har man morgenhodepine og føler seg omtåket ved oppvåkningen. Følelse av mangel på energi er vanlig. Obstruktivt søvnapnesyndrom behandles ofte med CPAP.

For å stille diagnosen må man fylle kriteriene A+C eller B+C: 

* Kriterium A er abnorm søvnighet.
* Kriterium B er to eller flere symptomer av gisping etter luft, gjentatte oppvåkninger, slitenhet om morgenen, økt tretthet på dagtid, redusert konsentrasjonsevne.
* Kriterium C er minst fem pustepauser, eller nesten pustepauser, pr. søvntime.

Eksterne lenker
---------------

* Artikkel i Tidsskrift for Den norske legeforening
* Effektiv hjelp… (Artikkel fra Kunnskapssenteret)
* Informasjonssider

|  |  |
| --- | --- |
| Oppslagsverk/autoritetsdata | Encyclopædia Britannica
 |
MS «Jøsenfjord» ble bygget i 1886, her fotografert i 1975.
**Andelslaget MS Jøsenfjord** ble stiftet 11. februar 2011 med det formål å kjøpe MS «Jøsenfjord» og få skipet hjem til Ryfylke. Andelslaget er en ideell forening som skal eie, restaurere og drive MS Jøsenfjord som et verneverdig veteranskip. Andelslaget har samlet inn penger fra privatpersoner og bedrifter og 8. april 2011 kunne laget kjøpe skipet for 35 000 euro fra de tidligere eiere i Nederland. Etter slippsetting i den Oever i Nederland seilte skipet hjem 18. april 2011 og to dager senere kom det frem til sin nye fortøyningsplass i Sandangervågen på Randøy i Hjelmeland.

Andelslaget deltar i utgivelsen av tidsskriftet Dampskibsposten sammen med andre veteranbåtlag.

Eksterne lenker
---------------

* (no) Offisielt nettsted Rediger på Wikidata

* (no) Offisiell blogg Rediger på Wikidata
* (no) Jøsenfjord Rutelag på Facebook Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
Kameruns region Nord-Ouest. Elva Donga lengst i nord.
**Nimengbeila** er et område langs Benues sideelv Donga, på Mambilaplatået i grensetraktene mellom Nigeria og Kamerun, som er planlagt utbygd med inntil 3 900 MW vannkraft-kapasitet. Blant kraftstasjonene som skal anlegges finner vi blant andre *Mambila-demningen* (også kalt *Mombela*).

Det ble inngått en MOU mellom Nigeria og Kina i oktober 2005 om utbygging av prosjektet for 2,3 mrd US$. Prosjektet ble koblet til bygging av oljeraffinerier med totalt 28 milliarder US$ i potensiell kinesisk kapital.
Da de store raffineriprosjektene møtte finanskrisen ble også vannkraftprosjektet utsatt. Utbyggingen er forsinket, men viste våren 2010 framskritt på finansieringssiden, ifølge kinesiske kilder.

I august 2009 krevde guvernør Muhammad Goje i delstaten Gombe at den føderale regjeringen i Nigeria mått e sikre finansieringen av både Mambila-demningen, og av Dandi Kowa-demningen og Kashimbila-demningen.

Referanser
----------

1. ↑  Dams Planned for African Rivers – International Rivers, mai 2006, side 12.
2. ↑  Chinese investment in African hydro - International Water Power, 6. november 2009.
3. ↑  ERA Field Report No 19: Power Shift at the Dam, a looming National Disaster – Lori Pottinger, IRN.org. 1999.
4. ↑  Nigeria/China’s $28.5bn Oil Deal may be Truncated Arkivert 18. september 2010 hos Wayback Machine. – Business World, 24. mai 2010.
5. ↑  Dianli[*død lenke*] - «Islamske utviklingsbanken for å gi lån Nimengbeila», 12. juni 2010. (kinesisk, godt forståelig med Google Oversett)
6. ↑  Goje urges FG on Mambila Power Project – Allafrica.com, august 2009.

Eksterne lenker
---------------

* Africa Dams Briefing 2010 – International Rivers. Besøkt 23. juli 2010.
**Viggen** er en type kjølbåt, det vil si en mindre seilbåt med kjøl. Viggen ble konstruert i 1964 av den kjente seilbåtkonstruktøren Per Brohäll. Det finnes to utgaver av Viggen: Karlskrona-Viggen som er en langkjølet båt og Albin Viggen som har finnekjøl. Viggen er kjent som «lillebroren» til den mer kjente Albin Vega.

Historie
--------

Viggen ble presentert på midten av 60-tallet og ble produsert frem til 1978. Totalt ble det produsert 1380 eksemplarer. 

Konstruktøren Per Brohäll presenterte Viggen til Kungliga Svenska Segelsällskapets konkurranse i 1964. Båten fikk ingen pris, men ble det ble produsert en prototype. Denne vant sin klasse i Baltic Race og ble serieprodusert ved Karlskronaverftet fra 1967.

I begynnelsen ble Viggen produsert av Karlskronaverftet og derav navnet «Karlskrona-Viggen». I 1971, etter 300 eksemplarer, tok imidlertid Albin Marin over og en ny utgave av båten ble satt i produksjon – Albin Viggen som fikk jern finnekjøl.

Konstruksjon
------------

Skroget og dekket er i sprutlaminert glassfiber uten kjernemateriale. Forskjellen mellom Karlskrona-Viggen og Albin-Viggen er blant annet at Karlskrona-Viggen har innplastet langkjøl, mens Albin-Viggen har finnekjøl i jern. Albin Viggen har heller ikke noen luke på akterdekket, dette gjør sittebrønnen litt større.

Innredning
----------

Begge båtene har fire køyer, to i forpiggen og to i salongen. Pentryet i Karlskrona Viggen ligger midt i båten, mens det på Albin Viggen befinner seg ved nedgangen. Det er ikke ståhøyde i båten, utenom ved pentryet på Albin Viggen, der en kan lage mat med hodet opp av luken. Det er en vanntank på 45 l med pumpe for fersk- og saltvann.

Klasseklubb
-----------

Viggenklubben i Sverige er en aktiv klubb, og har også en del norske medlemmer.

Se også
-------

* Albin Express
* Albin Stratus

Referanser
----------

1. ↑  Gelin, Curt. 2005. Albin Viggen i *500 segelbåtar i test. Nautiska Förlaget AB. Stockholm*

Eksterne lenker
---------------

* Den svenske Viggenklubben upplöst
* Om Viggen i Sailguide.com
* Omtale av Viggen i bladet Praktisk Båtägande
* Oversikt over alle Albin seilbåter 1968 – 1991.

| * v
* d
* r
Albin-modeller |
| --- |
| Tidligere modeller: | 57 • Viggen • 78 Cirrus • 79 • Accent • 82 MS • Vega • Cumulus • Express • Alpha 29 • Ballad • Delta • Minerva • Nova 33 • Singoalla • Stratus • Nimbus |


|  |  |
| --- | --- |
| Oppslagsverk/autoritetsdata | KulturNav
 |
Den kanskje vanligste assosiasjonen til ordet *Teflon* er som slippbelegg på panner.
**Teflon** er DuPont-konsernets varemerke for slippbelegg av polytetrafluoreten (PTFE), en fluorplast med fysiske egenskaper som gjør den veldig glatt (lav friksjon). Teflon ble oppfunnet 1938 av Roy J. Plunkett som da jobbet for DuPont. Kommersielle produkter kom i midten av 1940-tallet, men teflon ble allment kjent først fra 1950 og framover. PTFE framstilles og markedføres også av andre firmaer under navn som Dyneon™ PTFE (tidligere Hostaflon), Heydeflon, Ekafluvin, Fluon, Algoflon, Polyflon og Gore-Tex. Nyere Gore-Tex produkter bruker ikke en indre teflonfilm.

Helsefarer med PTFE
-------------------

PTFE-panner som varmes over cirka 350 °C avgir flussyre og et bredt spekter av organofluorine forbindelser som kan føre til polymerfeber hos mennesker, og kan være dødelig for fugler. Det har blitt uttrykt bekymring over mulige negative helseeffekter fra bruk av PTFE-belagte panner.

Produksjon av PTFE har tidligere blitt gjort ved hjelp av PFOA som en emulgator, men ettersom PFOA er en persistent organisk miljøgift som utgjør både miljø- og helsemessige bekymringer er stoffet nå i ferd med å fases fra PTFE-produksjonen. PFOA er i ferd med å bli erstattet av GenX produsert av selskapet Chemours (en DuPont spin-off), men synes å utgjøre lignende helseproblemer som det nå forbudte PFOA.

Referanser
----------

1. ↑  «Safety of Teflon Non-Stick Coatings for Cookware». DuPont. Arkivert fra originalen 17. januar 2008. Besøkt 6. mai 2009.
2. ↑  American Cancer Society, Teflon and Perfluorooctanoic Acid (PFOA) Arkivert 25. desember 2016 hos Wayback Machine.
3. ↑  Tugend, Alina (14.10.2006). «Teflon Is Great for Politicians, but Is It Safe for Regular People?». *New York Times*. Besøkt 15.09.2013.
4. ↑  Juliet Eilperin: *Harmful Teflon Chemical To Be Eliminated by 2015*. The Washington Post, 2006-01-26
5. ↑  «Basic Information on PFAS». U.S. Environmental Protection Agency (EPA).

Se også
-------

* Polytetrafluoreten
* Gore-Tex

Eksterne lenker
---------------

* Teflon.com

|  |  |
| --- | --- |
| Oppslagsverk/autoritetsdata | Store norske leksikon
 |
Rialto Teatret i Smallegade på Frederiksberg
**Rialto Teatret** eller **Camp X Rialto** på Frederiksberg i Danmark var opprinnelig kino, bygget i 1924, men ble også brukt som teaterscene, blant annet under andre verdenskrig. I 1981 opphørte kinodriften, og bygningen ble innredet til teaterbruk. Teatrets første leder var Ebbe Langberg, som ved sin død i 1989 ble avløst av Flemming Enevold. Siden var Anders Ahnfeldt-Rønne leder fra 1992 til 2007. Under sin tilværelse var teatret preget av eksperimenter og fleksibilitet, så vel i sitt repertoar som i utnyttelsen av scene- og publikumsrom.

I 2007 ble bygningen – tross Rialtoteatrets motstand – overtatt av Camp X (Teater X), som i sine første år fikk holde til i Rialtos og Aveny Ts bygninger, men som etter det skal etableres i et nytt hus. Dette skiftet var en av de mere kontroversielle konsekvenser av Københavns Teaters store rokade mellom de københavnske scener.

Camp X Rialto er med i samarbeidet Københavns Teater.

Referanser
----------

1. ↑  Teatrets henvendelse til Folketingents kulturutvalg

Eksterne lenker
---------------

* Camp X hjemmeside

|  |  |
| --- | --- |
| Oppslagsverk/autoritetsdata | Store Danske Encyklopædi **·** Gyldendals Teaterleksikon
 |

Portal: Danmark
**Østkanten Bluesklubb** er en bluesklubb og medlemsforening tilknytta Norsk Bluesunion og Norsk Rockforbund. Den ble grunnlagt 18. februar 1995 på Pigalle i Gamle Oslo, og har per 2021 rundt 200 medlemmer. I likhet med Oslo Bluesklubb kommer medlemmene fra hele byen. De to klubbene samarbeider ofte om arrangementer.

Klubben har nær 70 ulike arrangementer årlig der konserter arrangeres oftest på jazzklubben Herr Nilsen eller bluesklubben Buckleys.

Østkanten Bluesklubb er vertskap for klubbdagen for Øyafestivalen på Herr Nilsen og klubblokalet har vært offisiell scene for by:Larm.

I tillegg arrangerer de flere konserter på Tordenskiold Pub i Musikkfest Oslo-festivalen.

Se også
-------

* Blues

Referanser
----------

1. ↑  «Daniel Eriksen åpner Bylarm». *Telemarksavisa*. 17. februar 2011. Besøkt 10. september 2023.
2. ↑  «Her er Klubb-Øya». *Aftenposten*. 11. juni 2014. Besøkt 10. september 2023.
3. ↑   «Klubbdagen Øyafestivalen». *Østkanten Bluesklubb*. 8. august 2023. Besøkt 3. september 2023.
4. ↑  «Musikkfest Oslo 2023 - Bluesscena». *Østkanten Bluesklubb*. 11.06.2014. Besøkt 3. september 2023.

Eksterne lenker
---------------

* (no) Offisielt nettsted Rediger på Wikidata
* Østkanten Bluesklubb på Facebook Rediger på Wikidata

* Østkanten Bluesklubb på Instagram Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
Med **ledsager** i den norske vegtrafikklovens forstand menes det en person som bistår en annen i føreropplæring når det gjelder motorvogn. Ledsageren er da med i bilen; eller hen er innen rimelig synsvidde (da med påbudt, toveis radiokommunikasjon) av en som skal lære å kjøre moped eller lett motorsykkel. En ledsager bistår altså en som skal lære å føre motorvogn under mengdetrening. 

En ledsager har ikke lov til å ta betaling; bare en trafikklærer (kjørelærer) kan drive kjøreopplæring mot vederlag.

En ledsager i personbil under opptrening av kjøreferdigheter skal sitte i høyre forsete, og bistå den som skal lære å kjøre med råd og vink. I sjeldne tilfeller kan det også hende at ledsageren må gripe inn, for å avverge direkte fare. Dersom man velger omgivelser (gater og veier med tilhørende trafikkbilde) som er i samsvar med ferdighetsnivået til den som skal lære, skal inngripen normalt ikke være nødvendig.

For å være ledsager, må man ha fylt 25 år. Videre må man ha gyldig førerrett for vedkommende motorvogngruppe. Slik førerrett må man ha hatt uavbrutt i minst 5 år.

Se også
-------

* Vegtrafikkloven

Eksterne lenker
---------------

* Vegtrafikkloven § 26. Øvingskjøring
**Jean de Béthencourt** (fransk uttale: ​[ʒɑ̃ də betɑ̃kuːʁ]) (1362–1425) var en fransk oppdager som i 1402 ledet en ekspedisjon til Kanariøyene, og landet først på nordsiden av Lanzarote. Fra denne posisjonen erobret han øyene Fuerteventura (1405) og El Hierro for kongeriket Castillia. Béthencourt fikk da tittelen Konge av Kanariøyene, men han anerkjente kong Henry III av Castilla, som hadde gitt bistand under erobringen, som sin overherre.

Bakgrunn
--------

Kanariøyene var tydeligvis kjent for kartagerne i Cadiz allerede på romertiden. Den romerske forfatteren Plinius den eldre kalte dem "De heldige øyer". Den genovanesiske sjømannen Lancelotto Malocello er kreditert for gjenoppdagelsen av Kanariøyene i 1312. I 1339, tegnet Angelino Dulcert det første kartet av Kanariøyene, og satte navnet på en av øyene til "Lanzarote".

I 1404 og 1405 ble Bethencourt beseiret av urbefolkningen på øya Gran Canaria (*kanariere*) i to slag ved Arguineguin på sørsiden av øya. Han gav da urbefolkningen tittelen "Gran" (stort folkeslag) for å forklare grunnen til at han tapte disse slagene. Han døde i 1422, og ble begravet i kirken Grainville-la-Teinturiere.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑  "Lanzarote honors Lancelotto Malocello on the 700 anniversary of his arrival on the island", *La Voz*, April 27, 2012
3. ↑  Bernage, Georges. "Jean de Bethencourt, King Canary", *Heritage Normand*, No. 31, February - March, 2000
4. ↑  
*Denne artikkelen inneholder materiale fra* Encyclopædia Britannica *Eleventh Edition**, en publikasjon som nå er offentlig eiendom.*

|  |
| --- |
| Search Wikisource |
| Wikisource inneholder tekst fra 1911 Encyclopædia Britannica artikkel Jean de Béthencourt ***de Béthencourt***. |
| 
	* v
	* d
	* r |

Eksterne lenker
---------------

* Historien til Kanariøyene
* (in Spanish) EFEMÉRIDES DE LA NACIÓN CANARIA: UNA HISTORIA RESUMIDA DE CANARIAS

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ICCU **·** BNE **·** CiNii
 |
**Sunshine Skyway Bridge** er en bro som binder Saint Petersburg og Tampa sammen. Broen som er 8,85 km lang ble åpnet i 1987 og har to kjørebaner i hver retning.

The Sunshine Skyway Bridge, som strekker seg over Floridas Tampa Bay, er verdens lengste spennkabelbro, med en lengde på 29 040 fot (nøyaktig 5,5 miles, eller ca. 8,85 km). Det er en del av I-275 (SR 93) og amerikanske 19 (SR 55), koblet til St. Petersburg i Pinellas County og Terra Ceia i Manatee County, Florida, som går gjennom Hillsborough Countys farvann. Byggingen av den nåværende broen startet i 1982, og det ferdige broen ble innviet 7. februar 1987. Broen kostet $ 244 millioner til å bygge, og ble åpnet for trafikk 20. april 1987. Den erstattet en eldre bro bygget i 1954 og delvis ødelagt i en kollisjon i 1980 ( Sunshine Skyway Disaster).

Broen er bygget av stål og betong. Den har 21 stålkabler i ni tommers (229 mm) stålrør langs midten. Den er tegnet av Figg & Muller Engineering Group og bygget av det amerikanske Bridge Company.

På grunn av høyden over smaragd-grønt Gulfvann, lengden, plassering i en stat med varmt klima og moderne arkitektonisk utforming, er den et populært sted for filming av bilreklame.

En av de store problemene med Sunshine Skyway Bridge er korrosjon av stålet i betongelementene. Elementene er hule, og det meste av utbedringsarbeidet ble gjort i 2003 og 2004 for å forsterke deler av broen. Et annet problem oppstod rundt 2005-2006 da flere nyhetsbyråer meldte at malingen falt av brostrukturen. I 2008 begynte en overhaling som inkluderer total overflatemaling av kablene, siden flekkmaling hadde gitt dårlig effekt. Kablene ble malt gule, og var ferdig sommeren 2008.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GeoNames
 |
**Banchory** (skotsk-gælisk: *Beannchar*; skotsk: *Banchry*) er en by (*town*) i regionen Aberdeenshire i Skottland. Byen har historisk status som burgh. Den ligger rundt 29 km vest for Aberdeen, nær der hvor elven Feugh møter elven Dee.

I henhold til folketellingen i 2011 har byen en befolkning på 7 342 innbyggere, beregnet til 7 560 for 2014. Beregningen for 2020 har 7440 innbyggere, noe som antyder at befolkningstallet er relativt stabilt.

Forhistorie og arkeologi
------------------------

I 2009 oppdaget en bonde en kort hellekistegrav øst for byen. Arkeologer ble tilkalt for å grave den ut og gjøre sine undersøkelser. De kunne slå fast at graven tilhørte klokkebegerkulturen. Karbondatering graven til en gang mellom 2330–2040 f.Kr. Stabil isotopanalyse av de menneskelige levningene indikerte at hen vokste opp på basalt geologi, som det er i regionen, eller på bergarten kritt, noe som betyr at de enten var lokale eller kunne ha kommet fra et annet sted, som Yorkshire. Restanalyse av en keramikkgryte som funnet i graven viste at den hadde inneholdt enten smør eller melk.

Historie
--------

Banchory Town Hall
Stedsnavnet antas å være avledet fra en tidlig kristen bosetning grunnlagt av sankt Ternan. Det hevdes at Ternan var en tilhenger av sankt Ninian. Tradisjonen, i mangelen av sikre historiske kilder, hevder at han etablerte sin bosetning ved elven Dee i hva som senere ble kirkegården til middelalderens sogn Banchory-Ternan. Landsbyen og sognet beholdt sitt navn fram til 1970-tallet. Den opprinnelige gæliske formen er bortimot identisk til det til Bangor i Nord-Irland, og med samme betydning og et sete for kloster.

Relikvier knyttet til sankt Ternan ble bevart av arvelige voktere ved Banchory fram til den skotske reformasjonen. To tidlige kristne korsplater bevart i eller i nærheten av den gamle kirkegården på stedet for den tidlige kirken. Det ene er bygget inn i eller nær den gamle kirkegården, og viser to kors utskåret i en slitt lyserød granittplate. Den andre er et ringmerket kors i relieff bygget inn i veggen mot hovedveien utenfor kirkegården.

Referanser
----------

1. ↑  The Online Scots Dictionary[*død lenke*]
2. ↑   «Banchory (Aberdeenshire)», *City Population*
3. ↑   «Mid-2020 Population Estimates for Settlements and Localities in Scotland». *National Records of Scotland*. 31 mars 2022
4. ↑   Vol 83 (2019): «Knappach Toll, Balbridie: a late 3rd-millennium bc Beaker burial on Deeside, Aberdeenshire», *Scottish Archaeological Internet Reports. Arkivert fra originalen den 7. september 2021.*
5. ↑   Jameson, David; Wilson, W. Stewart (1999): *Old Banchory*. Catrine, Ayrshire: Stenlake Publishing, ISBN 9781840330878, s. 3
6. ↑   «Early Crosses, Banchory». University of Aberdeen.

Eksterne lenker
---------------

(en) Banchory – kategori av bilder, video eller lyd på Commons


* (en)  Banchory hos Wikivoyage
* Visit Banchory – Gateway to Royal Deeside
* Banchorys samfunnsnettsted
* Banchory Community Football Club
* Banchory i tall for 2014 (PDF), *Aberdeenshire Council*

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames **·** BBC Things
 |
| Medaljeoversikt |
| --- |
| Konkurrerte for Belgias flagg Belgia |
| Boccia |
|  Paralympiske leker |
| Bronse | London 2012 | BC3, par |

**Pieter Cilissen** (født 3. januar 1978) er en belgisk handikappet bocciaspiller, som konkurrerer i klassen BC3, som er en av klassene for utøvere med cerebral parese eller andre funksjonshemminger, som ikke greier å holde og kaste ballen selv, men må bruke bocciarenne. 

Cilissen har cerebral parese, og har en bronsemedalje fra paralympiske sommerleker 2012 i London.

Karriere
--------

Cilissen deltok ved World Cup i 2003, der han kom på 21.-plass. Han kom på 27.-plass ved EM i boccia i 2005, og 36.-plass ved VM i 2006. Ved EM i boccia 2009 kom han på 26.-plass, og ved VM i 2010 kom han på 28.-plass. I 2011 fikk han 5.-plass i Europa Cup på Hamar og 11.-plass i World Cup. Ved utgangen av 2011 var han rangert som nummer 13 i verden i klassen BC3.

Han deltok i sitt første Paralympics da han deltok ved Paralympiske sommerleker 2012 i London. I parkonkurransen i klassen BC3 fikk Belgia bronsemedalje, der Cilissen spilte sammen Kirsten de Laender og Pieter Verlinden. Belgia slo her Sør-Korea 4-3 i bronsefinalen, etter å ha tapt 0-7 for Hellas i semifinalen. Individuelt ble han slått ut i andre runde, der han tapte 2-5 for sørkoreanske Kim Han-Soo.

Referanser
----------

1. ↑  CPISRA - CPISRA World Ranking List 2006, besøkt 21. desember 2012.
2. ↑  CPISRA - *World ranking list of BC3 - Friday, Dec 16 2011* Arkivert 16. september 2012 hos Wayback Machine. besøkt 21. desember 2012.

Eksterne lenker
---------------

* Profil hos IPC Arkivert 5. mars 2016 hos Wayback Machine.
* London 2012 - Pieter Cilissen
* London 2012 - Athletics - Boccia (resultater PL 2012)
**Yuki-onna** (雪女, *snøkvinne*) er en ånd, eller yōkai, fra japansk mytologi. Hun er en populær skikkelse i anime, manga og annen japansk litteratur. Yuki-onna blir av og til forvekslet med Yama-uba, men de er ikke de samme.

Utseende
--------

Yuki-onna er en høy og vakker kvinne, med langt hår. Hennes hud er umenneskelig blek, eller til og med gjennomsiktig; noe som gjør at hun kan bli ett med det snødekte landskapet. Hun bærer noen ganger en hvit kimono, men andre legender beskriver henne som naken, med bare ansikt og hår som en kontrast mot den lyse snøen. På tross av Yuki-onnas umenneskelige skjønnhet, kan øynene hennes skremme livet av folk. Hun svever over snøen uten å etterlate seg fotspor (noen historier forteller faktisk at hun ikke en gang har føtter; et fellestrekk blant mange japanske spøkelser), og hun kan skape seg om til en sky av tåke eller snø hvis hun føler seg truet.

Fremferd
--------

Yuki-onna er en personifisering av vinteren, spesielt stormene som er vanlige på den tiden av året. Hun er vakker og rolig, på samme tid som hun er hensynsløs i sine drap av uvitende dødelige. Frem til det 18. århundret, ble hun nesten alltid fremstilt som ond. I dag blir hun vanligvis beskrevet i en mer menneskelig fremtoning.

I mange historier viser Yuki-onna seg for reisende som har havnet oppi en snøstorm.og bruker sin isnende pust for å gjøre dem til fryste lik. Andre legender sier at hun ganske enkelt vil mislede dem, slik at de dør av kulde og utmattelse. Av og til vil hun vise seg med et barn i armene. Når en person, med gode intensjoner, tar barnet fra henne, blir hen froset på stedet. Foreldre som leter etter forsvunne barn er spesielt utsatt for denne taktikken.

Akkurat hva Yuki-onna er ute etter varierer fra historie til historie. Noen ganger er hun fornøyd med bare å se sitt offers død, mens hun andre ganger minner mer om en vampyr, og suger blodet, eller "livskraften", fra offeret.

I likhet med snøen og vinteren hun representerer, har Yuki-onna også en mildere side. Hun lar av og til sine offer gå av ulike grunner. I en populær *Yuki-onna*-legende, setter hun for eksempel fri en ung gutt på grunn av hans skjønnhet og alder. Hun får ham til å love at han aldri skal snakke om henne igjen, så når han mange år senere forteller sin kone om det som skjedde, skifter konen form og viser at hun egentlig er snøkvinnen selv. Hun raser overfor ham for å ha brutt løftet sitt, men lar ham gå nok en gang, med hensyn til barna de har fått sammen (men om han våger å behandle dårlig barna vil hun vende tilbake uten nåde. Heldigvis for ham, er han allerede en god far). I en lignende historie, smelter Yuki-onna når ektemannen finner ut av hennes egentlige natur.

Bildgalleri
-----------

* Yuki-onnaYuki-onna
* Yuki-onnaYuki-onna
* Yuki-onnaYuki-onna

Se også
-------

* Yōkai
* Snødronningen
* Shirahime-Syo
* Yuki-jouro
* Yukina
**Ståpult** er både et historisk kontormøbel og en moderne, ergonomisk justerbar skriveinnretning. Som det også ligger i navnet, er det snakk om en høy skrive- eller lesepult.

Den opprinnelig lesepulten var gjerne uten stol, eller eventuelt med tilhørende høy krakk. I visse tilfeller har ståpultene dessuten fungert som kombinert kateter og talestol.

Blyantskisse av en mann stående ved en litt lav ståpult. Tegnet av Claude Monet, cirka 1855.

Historikk
---------

Mens moderne ståpulter er mest vanlige blant arkitekter og folk med ryggplager, er poenget med de eldre ståpultene at kontoristene i en slik arbeidsstilling ikke skulle få anledning til å sette seg bedagelig til rette, så en kunne risikere at vedkommende slappet at hen sovnet.

Den strenge arbeidsmoralen er blant annet berørt av Henrik Ibsen i dramaet Kjærlighedens Komedie (1862), hvor kopist Styver røper at han selv på jobben nede i departementet hadde nyttet anledningen til å skrive kjærlighetsdikt til sin utkårne frøken Skjære.

**Styver**.  
 
... For syv Aar siden, – vil Du tro det Du?  

Jeg gjorde Vers i Stilhed paa Kontoret.  

**Falk**.  
 
Du gjorde Vers – ved Pulten?  

**Styver**.  
 
Nei, ved Bordet.  

Når kopist Styver understreket at han bare skrev ved bordet, og ikke ved kontorpulten, så var det uttrykk for at han begrenset seg til å forfatte slike private oder i pausene mellom arbeidsøktene. I departementet var kopistene de kontormedarbeiderne som sto lavest i rang. Sju år etter var altså han og frøken Skjære fremdeles bare forlovet. De var stadig nede i utstyrsmagasinet, men lønna hadde altså vært for lav til at de så langt kunne feste bo og stifte familie.

Vi vet det også fra professor Amund Hellands arbeid med storverket *Norges Land og Folk*, at han hadde et helt kobbel av ekstraskrivere som fortløpende avløste hverandre ved ståpulten. Den enkelte kunne da få anledning til å hvile ut og sitte rolig ned ved pausebordet. Eneste grunn til at disse opplysningene om diktat og tilmålte arbeidsøkter finnes bevart for ettertiden, er at Helland gjennom å karakterisere skrivekarlene som Blækspruterne, samtidig fikk understreket hvilken vandrende kunnskapsbase han selv var.

Trivia
------

I februar 2010 skrev Olivia Judson et innlegg i *Opinionator* om fordelene ved å arbeide stående ved skrivebordet, og fremholdt at det fantes en sammenheng mellom dårlig helse og stillesittende livsstil.
**Erik Fallo** (født 16. februar 1947, død 17. april 2022) var en norsk spritsmugler som flere ganger ble dømt for lovovertredelser, første gang i 1974. 

I 1985 ble Fallo dømt for å ha smuglet 450 000 flasker brennevin og 50 000 flasker vin fra utlandet til Norge. Den gang var dette den største spritsmuglersaken i Norge. 

I 1991 ble Fallo dømt til fengsel i tre år og seks måneder for å ha produsert og solgt 150 000 flasker hjemmebrent fra sine sprit-fabrikker på Østlandet. 

På midten av 2000-tallet ble Fallo dømt for uaktsomt drap på to personer i forbindelse med den såkalte metanolsaken. Han ble idømt 8 års fengselsstraff av Høyesterett.

I juli 2012 ble Fallo arrestert etter en biljakt i Sverige. Ifølge presserapporter transporterte han betydelige mengder sprit i bilen. Oktober samme år ble han igjen arrestert etter en biljakt, denne gangen i Norge.

Referanser
----------

1. 1 2   Våre Minnesider, jolstad.vareminnesider.no[Hentet fra Wikidata]
2. 1 2  NTB (25. juli 2012). «Kjent spritsmugler pågrepet etter biljakt i Sverige». Dagbladet. Besøkt 25. juli 2012.
3. ↑  Nils Ruben Ravnaas (17. januar 2012). «- Jeg vil peke nese til den norske stat». na24.no. Arkivert fra originalen 19. april 2012. Besøkt 25. juli 2012.
4. ↑  Jørgen Svarstad (17. januar 2012). «- Han bare fortsatte å selge sprit selv om mennesker døde». Aftenposten. Besøkt 25. juli 2012.
5. ↑  Christine Spersrud Haug (10. oktober 2012). «Spritsmugler Erik Fallo tatt i biljakt». Dagbladet. Besøkt 11. oktober 2012.
**Coprin** er et mykotoksin som er funnet i soppen grå blekksopp (*Coprinopsis atramentaria*), som er giftig. Da det gir forgiftningssymptomer med alkohol, og det er en mistanke for at det gir testikkelskader. Virkningen med alkohol ligner på den man får ved antabus behandling. Det er også flere sopper som ser ut som å inneholde coprin, eller har ett eller flere stoffer med lik virkning. Disse er utenom slekten lurveblekksoppslekta (*Coprinopsis*) og kanskje slekta *Coprinellus,* ildrørsopp (*Boletus luridus*) og klubbetraktsopp (*Ampulloclitocybe clavipes* den het også tidligere *Clitocybe clavipes*).

Virkning
--------

Måten coprin virker på er å forstyrre nedbrytingen av etanal (etylaldehyd), som er en av nedbrytingstrinnene for alkohol. Dette skjer antageligvis ved hemming eller denaturering av enzymet etanal-hydrogenase, som oksiderer etanal til etansyre (eddiksyre), som er ufarlig.

Symptomer
---------

Bortsett fra eventuelle testikkelskader er det etanal som gir forgiftningssymptomer ved inntak av noe som inneholder coprin. Dette kan minne en del om alkoholbakrus, da mange symptomer der også kommer av opphopning av etanal, som kroppen ikke har fått brutt ned ennå.

Symptomene starter oftest med en intens rødming i ansikt, nakke og bryst. Så kommer bankende hodepine fulgt eller akkompagnert av trykkende og sammensnørende brystsmerter, hjertebank, åndenød, hurtig åndedrett, angst og hetetokter. En kan også observere svimmelhet, kvalme, brekninger og fallende blodtrykk. Metallsmak og seigt spytt er også observert. Det hender at pasienten er nesten helt sikker på hen skal dø, men det er ikke observert dødsfall på grunn av coprin.

Litteratur
----------

* Gulden, Gro og Schumacher, Trond: *Giftsopper og soppforgiftninger* Universitetsforlaget, 1977. ISBN 82-00-05156-0 (Side 68-70)
* Persson, Hans, Holmberg, Pelle, Marklund, Hans, Muskos, Siw og Torkelsen, Anna-Elise: *Giftsopper i tekst og bilder* Landbruksforlaget, 1977. ISBN 82-529-1197-8 (Side 47)
* Gulden, Gro, Høiland, Klaus og Schumacher, Trond: *Hva vet vi om soppforgiftning* Nyttevekstforeningens småskrifter 14, 1983.

Eksterne lenker
---------------

* Medscape Reference
* PubMed
* FDA: U.S. Food and Drug Administration
**Valdemarsmuren** i den tyske delstaten Schleswig-Holstein, inngikk som en del av det tidligere danske forsvarsverket Danevirke. Det er Nord-Europas største profane byggverk i teglstein, og i tillegg ett av de første. Muren er en del av Hauptwall (dansk: Hovedvolden) går 4 kilometer i vestlig retning. En strekning på 80 meter er avdekket og viser teglsteinen. Det øvrige er dekket av jordvoll.

Det var kong Valdemar den store som befestet deler av Danevirkes hovedvoll i siste halvdel av 1100-tallet, med en cirka 7 meter høy mur av munkesten. Muren var lagt i mørtel på et kampestensfundament, avstivet og kledd med tegl.

Valdemarsmuren regnes for den siste store forsterkning av Danevirke. Senere ble det bygget en borg, Thyraborg, som muligens var en garnison for Danevirkes forsvarere.

Valdemarsmuren ble i 2018 oppført på UNESCOs liste over verdens kulturarv, som del av arkeologisk grenseområde Hedeby og Danevirke.

* Valdemarsmuren ca. 1160/1180Valdemarsmuren ca. 1160/1180
* Valdemarsmuren, avdekket slik at teglsteinen vises.Valdemarsmuren, avdekket slik at teglsteinen vises.

Referanser
----------

1. 1 2  «Valdemarsmuren». *Haithabu Danewerk* **(dansk)**. Besøkt 21. september 2023.

Eksterne lenker
---------------

* Valdemarsmuren hos Grænseforeningen med bilder

| * v
* d
* r
Artikler med tilknytning til arkeologisk grenseområde Hedeby og Danevirke |
| --- |
| World Heritage Logo | Hedeby | Hedebyklokken  **·** Vikingmuseet i Hedeby | Tysklands flagg |
| Danevirke | Hauptwall **·** Krumwall **·** Valdemarsmuren **·** Osterwall **·** Kograben **·** Thyraborg **·** Danevirke Museum **·** Evakueringen av Dannevirke |
| Berørte kommuner | Hollingstedt  **·** Ellingstedt  **·** Dannewerk **·** Busdorf  **·** Fleckeby **·** Windeby **·** Eckernförde **·** Jagel  **·** Selk |

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi
 |
våpen
**Kungliga Hovförsamlingen** er en ikke-territoriell menighet innen Svenska kyrkan, omfattende Kongehuset og ansatte ved hoffet og deres pårørende. Menighetskirke er Slottskyrkan i Stockholms slott. Menigheten er organisert under hovkonsistoriet og ligger utenfor den gjengse stiftsorganisasjonen. Den som er sogneprest (*kyrkoherde*) har offisielt og tradisjonelt tittelen «pastor i Hovförsamlingen».

Medlemskap
----------

Ifølge Svenska kyrkans kyrkoordning kap. 35 § 6 har en person rett til å tilnøre Hovförsamlingen om hen tilhøre Svenska kyrkan og er folkebokført i Sverige og dessuten

1. er medlem av Kungliga Huset,
2. tjenestegjør eller har tjenestegjort ved Kungliga Hovstaterna eller Kungliga Staberna,
3. er ektemake eller hjemmeværende barn til noen som tilhører menigheten ifølge 1 eller 2, eller
4. er etterlevende ektemake eller hjemmeværende barn til noen som har tilhørt församlingen ifølge 1 eller 2.

Hovförsamlingen har drøye 480 medlemmar; menighetskirke er Slottskyrkan på Stockholms slott.

Hovförsamlingens medlemmer har vrd direktr kirkelige valg bare stemmere til Kyrkomötet og da danner menigheten en slags *valsamfällighet* med Stockholms stifts valgkrets. Menigheten står ved siden av stiftsorganisasjonen hvorved *överhovpredikanten* er «biskops vederlike». Den står også utenfor det innenkirkelige økonomiske utjevningssystemet.

Hovförsamlingens kyrkoråd velges ved samme tid som de direkte kirkelige valgene ved kyrkostämma.

Referanser
----------

1. ↑  «Kyrkoordningen kap 35» (PDF). Arkivert fra originalen (PDF) 29. oktober 2004.

Eksterne lenker
---------------

* Hovförsamlingen
Helmut Schmidt (2001) ble i 1985 *Herausgeber* av avisen Die Zeit**Herausgeber** (norsk: utgiver) (forkortet Hrsg. sjeldnere Hg. tidligere ed. for (lat) edidit, (har utgitt) og edd. ediderunt (flertall)) er en tysk betegnelse på en person eller persongruppe som forbereder utgivelsen av litterære, publisistiske eller vitenskapelige tekster og verker av forfattere og kunstnere.

Utgiveren har en spesiell rolle da hen ikke bare gjennom sine redaksjonelle handlinger, men også gjennom sin person eller personlighet representerer den aktuelle utgivelsen.

Det blir sondret mellom *Herausgeber* av en bok og av en avis eller tidsskrift.

*Herausgeber* av en avis har intet presserettslig ansvar. Dette ansvaret påhviler i en avis sjefredaktøren. Den tidligere tyske kansleren Helmut Schmidt ble i 1983 *Herausgeber* av avisen Die Zeit, slik Marion Gräfin Dönhoff tidligere hadde vært.

En *Herausgeber* av en bok vil gjerne være en spesialist, ofte ekstern, som gjennom sitt omdømme gir en faglig garanti for boken.

Referanser
----------

1. ↑  Dr. Astrid Meckel. «Herausgeber». Gabler Wirtschaftslexikon. Besøkt 15. oktober 2015.
2. ↑  «Impressum DIE ZEIT». *Die Zeit*. 15. februar 2017. ISSN 0044-2070. Besøkt 5. mars 2017.

  

Portal: Tyskland

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND **·** GND **·** LCCN **·** NKC **·** NKC
 |
Portal: Alternativ behandling

**Zinzino** er et svensk nettverksselskap etablert i 2005 av nordmannen Finn Ørjan Sæle. Siden 2010 har selskapet vært notert på Stockholmsbörsen. Zinzino sprang ut av det svenske holdingselskapet *Seven Nox AB* som også stod bak nettverksselskapet *Seven* som var aktivt på midten av 2000-tallet i samarbeid med teleselskapet PGOne.

Selskapets hovedprodukter var fra oppstarten kaffemaskiner og kaffe fra det fransk-belgiske kaffehuset *Rombouts & Malongo*. Utbredelsen startet i Norge, Sverige og Danmark, og har senere også ekspandert til de øvrige nordiske land og Baltikum. I 2013 lanserte selskapet også produktet *Balance Oil* som er et kosttilskudd basert på fiske- og olivenolje. Samtidig tilbys det også en helsetest som skal bestemme kroppens balanse mellom forskjellige typer fettsyrer, og som analyseres ved Vitas lab. i Oslo Dette konseptet er en videreføring av et tilsvarende program promotert av det norske selskapet *Bioactive Foods*.

Zinzino distribuerer sine produkter via forretningsmodellen multi-level marketing (MLM). I 2010 ble selskapet tatt opp som medlem i det norske Direktesalgsforbundet, og ble året etter kåret til årets vekstbedrift 2011.

Referanser
----------

1. ↑  Ørjan Sæle er blitt kaffemisjonær Bergens Tidende
2. ↑  Zinzino B (ZZ B) Arkivert 18. oktober 2013 hos Wayback Machine. Aktietorget
3. ↑  Sæle tar med T5PC-topper Dagbladet
4. ↑  Om Rombouts & Malongo Zinzino
5. ↑  Kaffebransjens Tupperware-party Arkivert 18. oktober 2013 hos Wayback Machine. *Kaffe* nr. 8

Eksterne lenker
---------------

* Offisielt nettsted Rediger på Wikidata
*For den nye brua over Fedafjorden, se Fedafjorden bru*
Feda bru gikk fra mellom Feda kirke og småbåthavna, og over elvemunningen.  Foto: C. Hill, 2010 
Brua i 2006.
**Feda bru** var ei kassebru på gamle europavei 39 i Feda i Kvinesdal kommune i Agder. Brua krysset Fedaelvas utløp i Fedafjorden. Den var 200 meter lang og hadde 7 spenn, og hadde jevn stigning mot nordvest på 6,3 %. Brua ble bygd mellom 1970 og 1972.

Nye E39 ble åpnet i august 2006, den ble lagt via den nye Fedafjorden bru og nord for Feda. Feda bru ble revet høsten 2007. Rivingen startet i oktober og var ferdig i romjula.

Se også
-------

* Liste over broer i Norge
* Liste over broer i Norge etter lengde

Referanser
----------

1. ↑  Doffin.no: Anbudskonkurranse for riving av Feda bru[*død lenke*]
2. ↑  Radio Kvinesdal: Ber beboerne i nærområdet til Feda bru være tålmodige (25. september 2007)
3. ↑  Våre Veger: Feda bru skal rives[*død lenke*] (29. mai 2007)

|  |  |
| --- | --- |
| Oppslagsverk/autoritetsdata | Sentralt stedsnavnregister
 |